**Zmluva O SPOLUPRÁCI PRI REALiZÁCII Národného PROJEKTU**

**„Duálne vzdelávanie a zvýšenie atraktivity a kvality OVP“**

uzavretá podľa ust. § 269 ods. 2 Obchodného zákonníka medzi nasledovnými zmluvnými stranami

**Realizátor: Štátny inštitút odborného vzdelávania**

sídlo: Bellova 54/A, 837 63 Bratislava

identifikačné číslo: 17 314 852

daňové identifikačné číslo: 2020887715

bankové spojenie: Štátna pokladnica

číslo účtu: SK09 8180 0000 0070 0006 5156

konajúci prostredníctvom: Michal Němec, riaditeľ

(ďalej len "**Realizátor**")

**a**

**Škola: Obchodná akadémia**

sídlo: Veľká okružná 32, 011 57 Žilina

identifikačné číslo: 00162 124

daňové identifikačné číslo: 2020671499

bankové spojenie: Štátna pokladnica

číslo účtu: SK39 8180 0000 0070 0048 3462

konajúca prostredníctvom: Mgr. Ľubica Pevná, riaditeľka školy

(ďalej len "**Škola**")

1. **Úvodné ustanovenia**
	1. Realizátor zabezpečuje realizáciu národného projektu pod názvom "Duálne vzdelávanie a zvýšenie atraktivity a kvality OVP", ITMS kód projektu 312011C789 (ďalej len "**Projekt**").
	2. Projekt je spolufinancovaný z prostriedkov Európskeho sociálneho fondu v rámci Operačného programu Ľudské zdroje, Prioritná os 1: Vzdelávanie, Investičná priorita: 1.2: Zvyšovanie významu trhu práce v oblasti systémov vzdelávania a odbornej prípravy, uľahčovanie prechodu od vzdelávania k zamestnanosti a zlepšovanie systémov odborného vzdelávania a prípravy a ich kvality, a to aj prostredníctvom mechanizmov predvídania zručností, úpravy učebných plánov a vytvárania a rozvoja systémov vzdelávania na pracovisku vrátane systémov duálneho vzdelávania a učňovského vzdelávania, Špecifický cieľ 1.2.1: Zvýšiť kvalitu odborného vzdelávania a prípravy reflektujúc potreby trhu práce.
	3. Na realizáciu Projektu uzavrel Realizátor s Ministerstvom práce, sociálnych vecí a rodiny Slovenskej republiky, v zastúpení Ministerstvom školstva, vedy, výskumu a športu Slovenskej republiky Zmluvu o poskytnutí nenávratného finančného príspevku č. OPĽZ/1/2016 (ďalej len "**Zmluva o NFP**").
	4. Pred ustanoveniami tejto zmluvy majú prednosť ustanovenia všeobecne záväzných právnych predpisov Slovenskej republiky alebo Európskej únie, od ktorých sa nemožno odchýliť dohodou zmluvných strán a ustanovenia Zmluvy o NFP.
2. **Predmet a účel zmluvy**
	1. Účelom tejto zmluvy je vymedziť práva a povinnosti Realizátora a Školy tak, aby sa Škole umožnilo využívať úžitky z aktivít Projektu.
	2. Škola sa touto zmluvou zaväzuje, že sa aktívne zapojí do Projektu.
	3. Realizátor sa touto zmluvou zaväzuje, že umožní Škole zapojiť sa do Projektu a bude jej poskytovať potrebnú podporu na vykonávanie príslušných aktivít Projektu.
	4. Obidve zmluvné strany sú povinné konať vždy podľa svojich najlepších možností tak, aby Projekt mohol byť realizovaný riadne a včas a aby bola garantovaná trvalá udržateľnosť jednotlivých aktivít Projektu.
	5. Podrobnejšia úprava ďalších práv a povinností zmluvných strán je špecifikovaná v ďalších článkoch tejto zmluvy.
3. **Záväzky Školy**
	1. Škola sa zaväzuje, že v rámci Projektu najmä:
	2. umožní vybraným pedagogickým zamestnancom zúčastňovať sa aktivít organizovaných Realizátorom,
	3. umožní vybraným pedagogickým zamestnancom v minimálnom počte 5 zúčastniť sa na vzdelávacích aktivitách organizovaných Realizátorom, pričom zníženie počtu podlieha súhlasu Realizátora pri zohľadnení veľkosti školy
	4. určí pedagogického zamestnanca, ktorý bude zaškolený na využívanie softwarového riešenia poskytnutého Realizátorom a umožní jeho zaškolenie,
	5. umiestni informáciu o zapojení sa do Projektu s uvedením loga na webovom sídle školy, ako aj zverejní informácie o aktivitách Projektu v škole v súlade s manuálom pre informovanie a komunikáciu pre Operačný program Ľudské zdroje,
	6. bude neodkladne poskytovať Realizátorovi informácie o zapojení školy a žiakov do systému duálneho vzdelávania (ďalej len „**SDV“**), ako aj dokumenty súvisiace s SDV,
	7. bude zodpovedať za to, aby nedošlo k prekrývaniu výdavkov a aktivít Projektu s výdavkami a aktivitami iných národných alebo dopytovo-orientovaných projektov, ktoré má Škola zrealizované, v realizácii alebo plánuje realizovať, v prípade ak dôjde v dôsledku

tohto bodu k neoprávneným výdavkom zo strany školy, bude tieto neoprávnené výdavky znášať škola

* 1. bude spolupracovať na realizácií dní otvorených dverí, seminárov a iných aktivít za účelom zefektívnenia, propagácie SDV a náboru žiakov do SDV vo svojich priestoroch alebo v priestoroch určených Realizátorom.
	2. Škola v rámci svojich možností poskytne Realizátorovi súčinnosť vyplývajúcu z potrieb Projektu, a to najmä:
	3. pri implementácii systému duálneho vzdelávania,
	4. pri tvorbe a zabezpečení propagácie povolaní a SDV,
	5. pri pilotnom overovaní vytvoreného systému kariérového sprevádzania.
	6. Škola je povinná predkladať Realizátorovi všetky potrebné podklady potrebné na preplácanie výdavkov uvedených v článku 4. odsek 4.3. tejto zmluvy.
	7. Škola je povinná včas informovať Realizátora o akýchkoľvek zmenách týkajúcich sa jej subjektivity alebo jej identifikačných údajov.
1. **Záväzky Realizátora**
	1. Realizátor v rámci Projektu poskytne Škole najmä:
2. odbornú a metodickú podporu za účelom dosiahnutia cieľov Projektu,
3. odbornú a metodickú podporu v prípade záujmu školy o poberanie štrukturálnych fondov,
4. priamu spoluprácu so stavovskými a profesijnými organizáciami,
5. spoluprácu na realizácií dní otvorených dverí, seminárov a iných aktivít za účelom zefektívnenia propagácie Školy a náboru žiakov,
6. v prípade, že sa Škola zapojí do SDV Realizátor poskytne Škole sprievodcu - zamestnanca Realizátora, ktorého úlohou bude pomáhať Škole pri nábore žiakov,
7. spoluprácu na propagácií Školy.
	1. Realizátor v rámci Projektu ďalej:
8. bude organizovať semináre, workshopy, exkurzie a iné podujatia a umožní na nich účasť žiakom a pedagogickým zamestnancom Školy,
9. zabezpečí akreditované vzdelávanie pedagogických zamestnancov vrátane kariérových a výchovných poradcov, na ktorom umožní účasť určenému počtu zástupcov Školy.
10. zabezpečí softwarové riešenie a umožní zaškolenie pre vybraných zamestnancov školy
	1. V súvislosti s účasťou pedagogických zamestnancov alebo iných zástupcov Školy (frekventantov) na vzdelávaniach organizovaných v rámci Projektu bude Realizátor znášať nasledovné náklady:
11. ubytovanie, stravné/diéty,
12. náhradu mzdy frekventanta vzdelávania za dni, počas ktorých bude účastný vzdelávania, pozostávajúcu z časti funkčného platu a odvodov zamestnávateľa,
13. cestovné.
	1. Rozsah poskytovanej podpory Škole je vždy výlučne na rozhodnutí Realizátora, ktorý bude vychádzať z možností Projektu s prihliadnutím na potreby Školy.
	2. Realizátor je oprávnený jednostranne upraviť rozsah svojich záväzkov vyplývajúcich z tejto zmluvy v prípade, ak si to vyžiada zmena príslušných právnych predpisov Slovenskej republiky alebo Európskej únie, zmena Zmluvy o NFP alebo iná zmena podmienok Projektu.
14. **Osobitné povinnosti Školy**
	1. Škola sa zaväzuje strpieť výkon akejkoľvek kontroly, auditu alebo iného overovania súvisiaceho so záväzkovým vzťahom založeným touto zmluvou a poskytovať oprávneným orgánom všetku nevyhnutnú súčinnosť. Oprávneným orgánom na vykonanie kontroly, auditu alebo iného overovania sú najmä:
15. Ministerstvo práce, sociálnych vecí a rodiny Slovenskej republiky; Ministerstvo školstva, vedy, výskumu a športu Slovenskej republiky a nimi poverené osoby,
16. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
17. Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby,
18. Orgán auditu, jeho spolupracujúce orgány a nimi poverené osoby,
19. splnomocnení zástupcovia Európskej Komisie a Európskeho dvora audítorov,
20. orgán zabezpečujúci ochranu finančných záujmov Európskej únie,
21. osoby prizvané orgánmi uvedenými v písm. a) až f) v súlade s príslušnými právnymi predpismi Slovenskej republiky a právnymi aktmi Európskej únie.
	1. Škola sa rovnako zaväzuje strpieť akékoľvek ďalšie úkony, ktorých vykonanie bude potrebné na splnenie zákonných povinností Realizátora súvisiacich so záväzkovým vzťahom založeným touto zmluvou alebo zmluvných povinností Realizátora vyplývajúcich zo Zmluvy o NFP.
	2. Škola je povinná zdržať sa vyjadrení pre médiá vo veciach súvisiacich s Projektom bez predchádzajúcej konzultácie a súhlasu Realizátora.
22. **Trvanie a ukončenie zmluvy**
	1. Táto zmluva sa uzatvára na určitý čas, a to do dňa ukončenia realizácie Projektu.
	2. Zmluvné strany môžu kedykoľvek skončiť túto zmluvu písomnou dohodou o jej skončení.
	3. Realizátor je oprávnený odstúpiť od tejto zmluvy v ktoromkoľvek z nasledovných prípadov:
23. Škola podstatným spôsobom poruší určitú povinnosť vyplývajúcu z tejto zmluvy,
24. Škola opakovane poruší určitú povinnosť vyplývajúcu z tejto zmluvy, pokiaľ sa na takéto porušenie povinnosti nevzťahuje písm. a) tohto bodu,
25. zo správania Školy alebo z iných okolností nepochybne vyplynie, že v budúcnosti dôjde k porušeniu určitej povinnosti vyplývajúcej z tejto zmluvy podstatným spôsobom,
26. ak by ďalšia účasť Školy v Projekte ohrozovala ciele a realizáciu Projektu alebo dobré meno Projektu alebo Realizátora.
	1. Škola je oprávnená odstúpiť od tejto zmluvy v ktoromkoľvek z nasledovných prípadov:
27. Realizátor podstatným spôsobom poruší určitú povinnosť vyplývajúcu z tejto zmluvy,
28. Realizátor opakovane poruší určitú povinnosť vyplývajúcu z tejto zmluvy, pokiaľ sa na takéto porušenie povinnosti nevzťahuje písm. a) tohto bodu,
29. zo správania Realizátora alebo z iných okolností nepochybne vyplynie, že v budúcnosti dôjde k porušeniu určitej povinnosti vyplývajúcej z tejto zmluvy podstatným spôsobom.
	1. Zákonné dôvody na odstúpenie od zmluvy ktoroukoľvek zo zmluvných strán nie sú dotknuté.
30. **Spoločné ustanovenia**
	1. Zmluvné strany sú povinné zdržať sa akejkoľvek činnosti, ktorá by mohla znemožniť alebo sťažiť realizáciu Projektu.
	2. Zmluvné strany sú povinné vzájomne sa informovať o skutočnostiach rozhodných pre plnenie tejto zmluvy.
	3. Zmluvné strany sú povinné konať pri realizácii Projektu eticky, korektne, transparentne a v súlade s dobrými mravmi.
	4. Škola je povinná Realizátorovi písomne oznámiť do 5 pracovných dní od podpisu tejto zmluvy kontaktné údaje pracovníka Školy povereného koordináciou jej činností v rámci Projektu.
31. **Záverečné ustanovenia**
	1. Táto zmluva nadobúda platnosť momentom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle ust. § 47a ods. 1 Občianskeho zákonníka.
	2. Túto zmluvu možno meniť alebo dopĺňať len po vzájomnej dohode zmluvných strán formou číslovaných dodatkov tejto zmluvy, podpísaných zmluvnými stranami.
	3. Zmluvné strany sa dohodli, že záväzkový vzťah založený touto zmluvou sa spravuje Obchodným zákonníkom.
	4. V prípade zrušenia Školy s právnym nástupcom prechádzajú všetky jej záväzky vyplývajúce z tejto zmluvy na príslušného právneho nástupcu.
	5. Ak by niektoré ustanovenia tejto zmluvy boli neplatné, nie je tým dotknutá platnosť ostatných ustanovení. Namiesto neplatných ustanovení a na vyplnenie medzier sa použije úprava, ktorá sa, pokiaľ je to právne možné, čo najviac približuje zmyslu a účelu tejto zmluvy.
	6. Táto zmluva je vyhotovená v troch rovnopisoch, dva pre Realizátora a jeden pre Školu.
	7. Zmluvné strany vyhlasujú, že si túto zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto zmluva zodpovedá ich skutočnej a slobodnej vôli, ju podpisujú.

|  |  |
| --- | --- |
| V Bratislave dňa 24.05.2018\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Michal NěmecriaditeľŠtátny inštitút odborného vzdelávania  | V Žiline dňa 14.05.2018 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ing. Ľubica Pevná riaditeľka Obchodná akadémia |
|  |   |